European Computer Driving Licence

EVROPSKO RAČUNALNIŠKO SPRIČEVALO

/za uporabnike osebnih računalnikov/

Internacionalizacija poslovnih procesov je z
vključevanjem v Evropsko skupnost vedno večja potreba vsakega
poslovnega subjekta, zato so računalniška znanja in
veščine za izboljšanja konkurenčnih sposobnosti in izkoriščanje
podjetniških priložnosti nujna za razvoj podjetij ter za dobro
izkoriščenost programov, računalnikov in informacijskih
naložb.

Fundacija ECDL
ima že v preko 50 državah sveta pooblaščene partnerje (v
Sloveniji Slovensko društvo informatika) za izdajanje evropskega
računalniškega spričevala - European
Computer Driving License (ECDL).

V upravah in družbah držav Evropske
skupnosti je ECDL priznan standard za uporabnike osebnih računalnikov za
delo s pisnimi, računskimi, predstavitvenimi datotekami ter bazami,
informacijami  in komunicijami v mrežah. Agora d.o.o. je pooblaščeni ECDL testni center v katerem
lahko pridobite indeks in opravljate praktične testne naloge.

Z opravljenimi praktičnimi nalogami oziroma testi
postane funkcionalna pismenost in informacijsko-računalniško znanja
s spretnostmi zaposlenih primerljive po področjih ne gleda na vrsto
računalniške in programske opreme ter uporabna in priznana v mnogih
državah sveta.

Postopek pridobivanja ECDL spričevala se
začne z nakupom ECDL indeksa v katerega se vpisujejo opravljeni izpiti.
V roku treh let po nakupu indeksa lahko kandidat opravlja naloge oziroma
teste po posamičnih modulih v kateremkoli pooblaščenem centru.
Prvi modul nalog je treba obvezno opraviti v testnem centru, kjer je bil
indeks kupljen. Kandidat se prijavi na izpit sedem dni pred razpisnim
terminom v željeno področje. Po
identifikaciji z osebnim dokumentom prejme testno polo z disketo na katero
kopira opravljene naloge in jih preda izpraševalcu, kateri preveri
uspešnost opravljenih nalog. Naloge se za vsak modul posebej izvajajo v
slovenskem jeziku ali na željo kandidata tudi v angleškem jeziku.
Za vsak modul je na voljo petinštirideset minut. Kandidat je o rezultatu
obveščen pisno.

PROGRAMI

OSNOVNI PROGRAM

Osnovna področja oziroma moduli nalog za delo z osebnim
računalnikom so:

1. Osnovni koncepti
informacijske tehnologije s poznavanjem sestavljenosti osebnega
računalnika in vplivov sistemov informacijskih tehnologij ter predpisov
z zdravjem.

2. Uporaba
računalnika in upravljanje z datotekami z znanjem upravljanja z
osebnim računalnikom za ustvarjanje in organiziranje arhivov, map in
datotek ter okolja operacijskega sistema.

3. Urejanje in
obdelava besedil za samostojno pripravo, oblikovanje in tiskanje
različnih besedil.

4. Preglednice
z znanjem obvladovanja številčnih podatkov z matematičnimi
operacijami v različnih vrstah preglednic oziroma tabel.

5. Podatkovne baze
za načrtovanje preproste baze ter upravljanje s podatki in izdelovanje
poročil.

6. Predstavitve
za izdelovanje, oblikovanje in prikazovanje informacij različnim
skupinam oseb.

7. Informacija in
komunikacija za iskanje informacij s spletnih strani ter pošiljanje,
sprejemanje in upravljanje elektronske pošte.

ECDL spričevalo
se pridobi na osnovi uspešno opravljenih testnih nalog za vsa
področja, module. Če se kandidat odloči za opravljanje samo
štirih modulov, pridobi spričevalo ECDL Start.

NAPREDNI PROGRAM

Področji sta trenutno dve:

AM3.  Obdelava besedil –
nadaljevalna stopnja

AM4.  Preglednice – nadaljevalna
stopnja

Spričevali sta med seboj neodvisni.

CAD PROGRAM

ECDL –CAD
za izkazovanje naprednejših znanj ravninskega (2D) tehničnega
risanja pri računalniško podprtem konstruiranju (CAD).

Informacije:

Nikolaj Železnik,    tel.: 03/56-42-750,    GSM: 041/372-862